**NACIONALINĖ ŠVIETIMO AGENTŪRA**

VILNIAUS GEROSIOS VILTIES PROGIMNAZIJOS VEIKLOS

TEMINIO IŠORINIO VERTINIMO ATASKAITA

2023-06-15 Nr. A-80

Vilnius

**ĮVADAS**

**Vizito laikas** – 2023 m. gegužės 22–26 d.

**Išorinio vertinimo tikslas** – įvertinti kokybės krepšelį gavusios mokyklos padarytą pažangą.

Vilniaus Gerosios Vilties progimnazijos (toliau–progimnazija, mokykla) teminis išorinis vertinimas atliktas vadovaujantis Mokyklų, siekiančių gauti kokybės krepšelį, skirtą mokinių ugdymosi pasiekimams gerinti, sąrašu, patvirtintu Lietuvos Respublikos švietimo, mokslo ir sporto ministro 2021m. liepos 22 d. įsakymu Nr. V-1321 „Dėl Mokyklų, siekiančių gauti kokybės krepšelį, skirtą mokinių ugdymo pasiekimams gerinti, sąrašo patvirtinimo“, Lietuvos Respublikos švietimo, mokslo ir sporto ministro 2018 m. rugpjūčio 28 d. įsakymu Nr. V-707 „Dėl kokybės krepšelio skyrimo bendrojo ugdymo mokykloms tvarkos aprašo patvirtinimo“, Lietuvos Respublikos švietimo, mokslo ir sporto ministro 2023 m. sausio 4 d. įsakymu Nr. V-15 „Dėl mokyklų, vykdančių bendrojo ugdymo programas, veiklos teminio išorinio vertinimo, organizuojamo 2023 metų I pusmetį, vertinimo temos, klausimų ir rodiklių nustatymo“, Mokyklų, vykdančių bendrojo ugdymo programas, veiklos išorinio vertinimo organizavimo ir vykdymo tvarkos aprašu, patvirtintu Lietuvos Respublikos švietimo, mokslo ir sporto ministro 2007 m. balandžio 2 d. įsakymu Nr. ISAK-587 „Dėl Mokyklų, vykdančių bendrojo ugdymo programas, veiklos išorinio vertinimo organizavimo ir vykdymo tvarkos aprašo patvirtinimo“.

Vertinant mokyklos padarytą pažangą analizuoti šie dokumentai ir šaltiniai: 2022 metų mokyklos veiklos tobulinimo planas (toliau – MVTP), 2022 metų veiklos tobulinimo ataskaita (už pirmuosius veiklos tobulinimo metus) (toliau – ataskaita), 2022 metų mokyklos veiklos kokybės įsivertinimo rezultatų ataskaita, progimnazijos 2021–2022 ir 2022–2023 mokslo metų ugdymo planas, progimnazijos 2022–2026 metų strateginis planas, progimnazijos 2023 metų veiklos planas, vadovo veiklos ataskaita už 2022 metus, mokyklos internetinė svetainė <https://gerosiosvilties.lt/> , Švietimo valdymo informacinės sistemos duomenys (toliau–ŠVIS), nacionalinio mokinių pasiekimų patikrinimo ataskaitos (toliau–NMPP). Priimant vertinimo sprendimus remtasi per vizitą vykusių vertintojų pokalbių su mokyklos vadovais, mokinių atstovais, kokybės krepšelio darbo grupės, veiklos kokybės įsivertinimo grupės, mokinių tėvų atstovais, Vaiko gerovės komisijos (toliau – VGK), metodinės tarybos metu surinkta informacija, 56 ugdomųjų veiklų (49 pamokos, 2 užsėmimai visos dienos mokykloje (toliau–VDM), 1  neformaliojo vaikų švietimo veikla (toliau–NŠ), 2 klasės valandėlės, 2 konsultacijos), mokyklos vidaus ir išorės erdvių stebėjimu, jų funkcionalumo ir panaudojimo įvertinimu.

**1. MOKYKLOS KONTEKSTAS**

Vilniaus Gerosios Vilties progimnazijoje 2022–2023 m. m. mokosi 648 mokiniai, suformuota 28  klasių komplektai (2020–2021 m. m. mokėsi 639 mokiniai). Progimnazijoje atskirai sukomplektuotoje 2e jungtinėje klasėje mokosi 7 mokiniai iš Ukrainos. Progimnazijoje ugdomi 78  mokiniai turintys specialiųjų ugdymosi poreikių, iš jų 22 turintys didelių specialiųjų ugdymosi poreikių, 2 mokiniai mokosi pagal individualizuotas programas. Pagalbą šiems mokiniams teikia švietimo pagalbos specialistų komanda: 2 socialiniai pedagogai, 2 logopedai, 2 specialieji pedagogai, 11  mokytojų padėjėjų (vienas iš jų įdarbintas panaudojus KK projekto lėšas), 2 psichologai, 1  visuomenės sveikatos specialistas. 29 (4,0 proc.) rizikos grupės ir socialinių įgūdžių stokojančios šeimos, 69 (11,0  proc.) daugiavaikių šeimų, 145 (22,0 proc.) nepilnos šeimos. Progimnazijoje mokosi daug mokinių iš daugiakalbių šeimų. Šie konteksto duomenys turėjo įtakos rengiant progimnazijos veiklos tobulinimo planą bei pasirenkant plano veiklas: *modulinį lietuvių kalbos mokymą ir skaitymo strategijų taikymą pamokoje.*

Progimnazijoje dirba 69 pedagoginiai darbuotojai (mokytojai ir švietimo pagalbos specialistai). Šiais mokslo metais progimnazijoje dirba 57 mokytojai, iš jų turintys kvalifikacines kategorijas: 4  mokytojo, 21 vyresniojo mokytojo, 29 mokytojo metodininko, 3 mokytojo eksperto. Patyręs pedagogų kolektyvas, kuriame dirba 14 buvusių šios mokyklos mokinių. Pradinių klasių mokytoja ekspertė A.  Kunigėlienė 2021 m. nominuota Lietuvos Metų mokytoja.

Mokyklos lygmeniu vykstantiems pokyčiams svarbus mokyklos vadovo vaidmuo. 2022 metų direktorės veikla įvertinta labai gerai, kadangi buvo įvykdytos visos užduotys ir kai kurie vertinimo kriterijai viršyti bei įvykdyta veiklų, kurios nebuvo planuotos ir nustatytos. 2022 metams buvo suplanuotos trys metų veiklos užduotys:

1. Gerinti ugdymo kokybę, mokinių mokymosi pasiekimus.
2. Įtraukiojo ugdymo įgyvendinimas, numatant reikiamus resursus, priemones ir didinant mokytojų kompetencijas.
3. Gerinti mokyklos komunikaciją ir palankų darbui bei mokymuisi mikroklimatą.

Veiklos tobulinimo plane numatyta ir įgyvendinta veikla susieta ir padėjo įgyvendinti direktorės išsikeltas veiklos užduotis (*gerinti ugdymo kokybę, mokinių mokymosi pasiekimus*). Dauguma projekto „Kokybės krepšelis“ veiklų tęstinumas numatytas 2023 metų direktorės veiklos užduotyse, kaip, pavyzdžiui, *koordinuoti atnaujinto ugdymo turinio diegimą, siekiant gerinti ugdymo kokybę, mokinių mokymosi pasiekimus; stiprinti švietimo pagalbos veiksmingumą; inicijuoti naujų edukacinių erdvių kūrimą ir esamų tobulinimą.* 2023 metams suplanuotos užduotys dera su progimnazijos vadybiniais planais, atliepia nacionalinę švietimo politiką (pasirengimas įtraukiajam ugdymui ir ugdymo turinio atnaujinimui).

Vilniaus miesto savivaldybė projekto „Kokybės krepšelis“ finansavimui skyrė 12461,00 Eur. Vilniaus miesto savivaldybės administracijos Švietimo, kultūros ir sporto skyrius padeda užtikrinti, kad progimnazijos ugdymo(si) aplinka būtų patogi ir palanki mokytis.

**2. MOKYKLOJE UŽTIKRINAMOS PAŽANGOS KRYPTINGUMO IR VEIKLOS TVARUMO STIPRIEJI IR TOBULINTINI ASPEKTAI**

**Stiprieji progimnazijos veiklos aspektai**

1. Prasminga veiklų integracija praturtina mokinių patirtis (2.1 „Ugdymo(si) organizavimas – 3  lygis, išskirtas aspektas „Ugdymo(si) integralumas“ – 4 lygis).
2. Optimalus projekto „Kokybės krepšelis“ išteklių paskirstymas sudaro sąlygas kryptingai ugdymo(si) veiklai (3.1 „Perspektyva ir bendruomenės susitarimai“ – 3 lygis, išskirtas aspektas „Optimalus išteklių paskirstymas“ – 4 lygis).
3. Pedagogų lyderystė mokymuisi užtikrina progimnazijos pokyčių tvarumą (3.2 Lyderystė“ – 3  lygis, išskirtas aspektas „Lyderystė mokymuisi“ – 4 lygis).
4. Veiksmingas pedagogų ir tėvų bendradarbiavimas padeda vaikams augti (3.5.  „Bendradarbiavimas su tėvais“ – 4 lygis, išskirtas aspektas „Pažinimas ir sąveika“ – 4 lygis).
5. Mokyklos atvirumas pokyčiams kuria prasmingus socialinius ryšius (3.6 „Mokyklos tinklaveika“, išskirtas aspektas „atvirumas“ – 4 lygis).

**Tobulintini progimnazijos veiklos aspektai**

1. Vertinimo strategijų ir būdų taikymas pamokoje (1.1. „Mokyklos pasiekimai ir pažanga“ – 3 lygis, išskirtas aspektas „Pasiekimų ir pažangos pagrįstumas“ – 2 lygis).
2. Mokymosi būdų ir formų įvairovė ugdymo procese (2.1. Ugdymo(si) organizavimas – 3  lygis, išskirtas aspektas „Įvairovė“ – 2 lygis).
3. Progimnazijos veiklos įsivertinimo tobulinimas (3.1. „Perspektyva ir bendruomenės susitarimai“ – 3 lygis, išskirtas aspektas „Sprendimų pagrįstumas“ – 2 lygis).

**3. ĮSIVERTINIMO VEIKSMINGUMO MOKYKLOS PAŽANGAI VERTINIMAS**

Stebėdama ir įsivertindama savo pažangą, progimnazijos bendruomenė analizuoja turimus duomenis apie mokinių pažangą ir pasiekimus: NMPP ataskaitas, ugdymo pažangos ir lankomumo ataskaitas ir kt. Progimnazijos bendruomenė parengia /sukuria klausimynus. Duomenys renkami atliekant įsivertinimo dalyvių – mokytojų, mokinių ir jų tėvų – apklausas. Gauti apklausų duomenys vidutiniškai analizuojami, interpretuojami, reflektuojami, aptariami su respondentų grupėmis, suformuluojamos išvados. Pokalbyje su įsivertinimo grupės nariais buvo akcentuotas teigiamas įsivertinimo poveikis bendruomenės susitarimams dėl individualios mokinio pažangos aptarimo su mokinių tėvais. Įsivertinimo grupės nariai pokalbyje su vertintojai teigė, jog ... *planuodami veiklos tobulinimo planą ir numatant kokybės gerinimo kryptis atsižvelgė į socialinį mokyklos kontekstą, pasikalbėjome metodinėse grupėse, kad daug mokinių turi specialiųjų ugdymosi poreikių ir nemažai mokinių iš kitakalbių šeimų ...* Rengiant MVTP atsižvelgta į 2021 m. NMPP duomenis ir 2018 m. išorinio vertinimo ataskaitą. Mokyklos bendruomenė susitarė dėl pasirinktos veiklos kiekybinių ir kokybinių požymių rengdami MVTP, atlikdami įsivertinimą iki MVTP parengimo, mokykla nesistemingai tardavosi dėl aukščiausių kiekybinių ar kokybinių siekiamų rezultatų. Teigiamą poveikį veiklos kokybės įsivertinimui turėjo projekto „Kokybės krepšelis“ veiklos, organizuotas veiklos kokybės įsivertinimas už pirmuosius projekto metus. Mokyklos veiklos kokybės įsivertinimo metu remiamasi antrinių duomenų šaltiniais: mokinių pažangos ir mokymosi pasiekimų, NMPP suvestinėmis. Pokalbių metu pastebėta, kad pedagoginė bendruomenė kalba apie suplanuotas veiklas, tačiau nepakankamai įvardina pasiektus rezultatus, įsivertinimo proceso įtaką mokyklos pažangai. Pažangos planavimas neblogai grindžiamas informacija. Vilniaus Gerosios Vilties progimnazijos veiklos kokybės įsivertinimo rezultatai tik iš dalies yra pagrindas bendru sutarimu priimti sprendimus dėl veiklos kokybės, mokinių mokymosi pažangos ir pasiekimų, pasiektos mokyklos pažangos. Gauti duomenys nepakankamai analizuojami, interpretuojami, aptariami su pedagogine bendruomene. Įsivertinimas mokykloje vykdomas, tačiau jo rezultatai turėtų turėti reikšmingesnės įtakos ugdymo proceso kokybei ir geresniems mokinių pasiekimams.

1. **MOKYKLOJE UŽTIKRINAMOS PAŽANGOS KRYPTINGUMO IR VEIKLOS**

**TVARUMO VERTINIMAS**

Teminis išorinis vertinimas vykdytas pagal Mokyklų, vykdančių bendrojo ugdymo programas, veiklos išorinio vertinimo organizavimo ir vykdymo tvarkos aprašo, patvirtinto Lietuvos Respublikos švietimo, mokslo ir sporto ministro 2007 m. balandžio 2 d. įsakymu Nr. ISAK–587 „Dėl Mokyklų, vykdančių bendrojo ugdymo programas, veiklos išorinio vertinimo organizavimo ir vykdymo tvarkos aprašo patvirtinimo, 6 priede nustatytus Mokyklų, vykdančių bendrojo ugdymo programas, veiklos kokybės teminio vertinimo rodiklius.

Veiklos kokybės teminio vertinimo rodikliai priskirti nagrinėjamos temos „Mokykloje užtikrinamos pažangos kryptingumas ir veiklos tvarumas“ klausimams.

Grindžiant klausimą, *kaip mokykla įgyvendina mokyklos veiklos tobulinimo planą,* pasirinkti tyrinėti rodikliai ir rodiklio raktiniai žodžiai: ***3.1 Perspektyva ir bendruomenės susitarimai*** (vizijos bendrumas; veiklos kryptingumas; planų gyvumas; optimalus išteklių paskirstymas.). ***2.1 Ugdymo(si) organizavimas*** (diferencijavimas, individualizavimas, suasmeninimas; ugdymo(si) integralumas; įvairovė; klasės valdymas). ***3.5 Bendradarbiavimas su tėvais (globėjais)*** (pažinimas sąveika; Į(si)traukimas);

*kaip stebimas mokyklos suplanuotų tobulinimo veiklų, pasirinktų veiklos tobulinimo priemonių ir būdų įgyvendinimo nuoseklumas ir tinkamumas mokinių ugdymosi pasiekimams gerinti* pasirinkti tyrinėti rodikliai ir raktiniai žodžiai: ***3.8 Nuolatinis profesinis tobulėjimas*** (reiklumas sau; atkaklumas ir nuoseklumas). ***3.6 Mokyklos tinklaveika*** (atvirumas; prasmingumas). ***1.1 Mokyklos pasiekimai ir pažanga*** (rezultatyvumas; stebėsenos sistemingumas; pasiekimų ir pažangos pagrįstumas);

*kaip mokyklos nusimatyti veiklos vertinimo rodikliai, jų aiškumas padeda įsivertinti veiklos pokytį ir stebėti poveikį mokyklos pažangai* pasirinkti tyrinėti rodikliai ir rodiklio raktiniai žodžiai: ***3.1  Perspektyva ir bendruomenės susitarimai*** (sprendimų pagrįstumas; tobulinimo kultūra). ***1.1  Mokyklos pasiekimai ir pažanga*** (atskaitomybė). ***3.3 Mokyklos savivalda*** (skaidrumas ir atvirumas; sprendimų pagrįstumas ir veiksmingumas);

*kaip užtikrinamas veiklų, lemiančių mokinių pažangą ir pasiekimus, tvarumas* pasirinkti tyrinėti rodikliai ir rodiklio raktiniai žodžiai: ***3.4 Veikimas kartu*** (bendradarbiavimo kultūra; kolegialus mokymasis). ***3.7 Kompetencija*** (pozityvus profesionalumas). ***3.2 Lyderystė*** (pasidalinta lyderystė, lyderystė mokymuisi, įsipareigojimas susitarimams).

Išorinio vertinimo metu gauti duomenys (visiems rodikliams) analizuoti, interpretuoti, aptarti ir prieita prie išvados, kad Vilniaus Gerosios Vilties progimnazijos bendruomenė tinkamai įgyvendina suplanuotas tobulinimo veiklas, numačiusi aiškius rodiklius (procesų, rezultato ir poveikio) veiklai (įsi)vertinti ir geba jais vadovautis, užtikrina veiklų, lemiančių mokinių pažangą ir pasiekimus, tvarumą.

**4.1. Kaip mokykla įgyvendina mokyklos veiklos tobulinimo planą?**

**4.1.1. Mokyklos veiklos tobulinimo planas**

Progimnazija dalyvauja iš Europos Sąjungos struktūrinių fondų lėšų bendrai finansuojamame projekte Nr. 09.2.1-ESFA-V-719-01-0001 „Kokybės krepšelis“. Įgyvendinti ,,Kokybės krepšelio“ projektą progimnazija pradėjo tik 2022 m. kovo mėn. Mokyklai pagal „Kokybės krepšelio” projektą skirta tikslinė valstybės dotacija 165862 Eur., kuri tinkamai paskirstyta veikloms siekiant įgyvendinti MVTP tikslą ,,Gerinti mokinių mokymosi pasiekimus, kuriant šiuolaikišką ugdymo(si) aplinką“ bei numatytus 2 uždavinius: „Sudaryti palankias sąlygas kryptingam mokinių skaitymo ir teksto suvokimo gebėjimų, lemiančių kitų dalykų mokymo(si) sėkmę, ugdymui“ ir „Skatinti mokinių mokymosi motyvaciją, tenkinant individualius jų ugdymosi poreikius“. Stebimas paveikus projekto „Kokybės krepšelis“ MVTP vykdymas, nes gerėja atskirų dalykų vidurkiai, pakilo NMPP rezultatai (žr. rodiklio 1.1. aspekto „Rezultatyvumas“ aprašymą). Analizuojant Mokyklos veiklos tobulinimo plano ataskaitą už pirmuosius veiklos tobulinimo metus, kalbantis su progimnazijos bendruomenės nariais ir projekto ,,Kokybės krepšelis“ grupe nustatyta, kad daugelis numatytų tobulinimo veiklų yra įgyvendintos arba įgyvendinamos, likusios – bus įvykdytos iki projekto pabaigos. Progimnazija susidūrė ir su problemomis: didelis mokytojų darbo krūvis, spartus kainų kilimas, nepakankamas lėšų numatymas mokytojų užmokesčiui už veiklas.

**4.1.2. Mokyklos veiklos tobulinimo plano / planų įgyvendinimo vertinimas**

|  |  |
| --- | --- |
| **Rodiklis, vertinimo lygis** | **Vertinimo pagrindimas** |
| 3.1. Perspektyva ir bendruomenės susitarimai, 3 lygis | Vizijos bendrumas geras. Vertinimo metu surinkti duomenys rodo, kad progimnazijos vizija tinkamai telkia mokyklos bendruomenę mokinių mokymosi pažangai siekti:* progimnazijos įsivertinimo grupės narių teigimu, į mokyklos vizijos kūrimą buvo įtraukti visi bendruomenės nariai, atsižvelgta į jų pasiūlymus;
* rengiant progimnazijos 2022–2026 m. strateginį planą remtasi mokyklos bendruomenės poreikių tyrimo duomenimis bei jos pedagoginės ir kultūrinės veiklos patirtimi, bendruomenės narių pasiūlymais, progimnazijos įsivertinimo (2021 m.) ir išorinio vertinimo (2018 m.) išvadomis;
* progimnazijos vizija dera su projekto „Kokybės krepšelis“ MVTP tikslu ir uždaviniais; progimnazijos bendruomenės pokalbių metu pateikta informacija leidžia teigti, kad MVTP kiekybiniai ir kokybiniai rodikliai ir jų įgyvendinimui numatytos priemonės remiasi progimnazijos bendruomenės narių sutarimu ir siekiu įgyvendinti mokyklos viziją.

Apibendrinus surinktus duomenis galima teigti, jog vizijos bendrumas tinkamas. Viziją žino ir įprasmina daugelis progimnazijos bendruomenės narių.Veiklos kryptingumas vertinamas gerai, paveikiai orientuoja naujiems ateities iššūkiams įgyvendinti:* iš pokalbių su progimnazijos bendruomenės nariais, dokumentų analizės paaiškėjo, kad daugelis bendruomenės narių žino pagrindines progimnazijos veiklos kryptis;
* progimnazijos strateginiame plane numatomi rezultatai konkretūs, pamatuojami („Olimpiadose ir konkursuose kasmet užimtos 3-5 prizinės vietos“, „organizuojamos 1-2 ekskursijos olimpiadų nugalėtojams, aktyviems ir asmeninės ryškios pažangos pasiekusiems mokiniams“, „kiekvienas mokytojas vykdo 1-2 pamokas netradicinėse erdvėse per mokslo metus“ ir t.t.);
* progimnazijos vizija - *nuolat besimokanti, saugi, sudaranti sąlygas mokiniams atskleisti savo gebėjimus progimnazija, kurioje kiekvienas mokinys gali sėkmingai mokytis, veikti, kurti* – siejasi su projekto „Kokybės krepšelis“ MVTP kiekybiniais rodikliais (projektas „Poezijos pinam pynę“, kūrybinės projekto dirbtuvės „Prozos vingiai“, kūrybinių darbų pristatymai, konsultacijos aukštesnio pasiekimų lygio siekiantiems ir išskirtinių gabumų mokiniams, projektai „Fenomenais grįstas ugdymas“, „Tyrinėjimo menas: mokomės bendruomenėje“);
* MVTP numatytas mokinių pasiekimų gerinimas, kuriant šiuolaikišką ugdymo(si) aplinką, lanksčiai dera su progimnazijos siekiu įgyvendinti Vilniaus miesto savivaldybės nuostatą, kad „kiekvienas mokinys turi gerai mokėti 3 kalbas - lietuvių, anglų ir skaitmeninio raštingumo“.

Apibendrinus vertintojų išanalizuotus duomenis, galima teigti, kad progimnazijos veiklos kryptingumas sukuria tinkamas sąlygas projekto „Kokybės krepšelis“ tikslui pasiekti.Planų gyvumas tinkamas:* atlikus progimnazijos 2022–2026 m. strateginio, 2023 m. veiklos, 2021–2022 ir 2022– 2023 m. m. ugdymo bei MVTP planų analizę, stebimas tinkamas tikslų, uždavinių, įgyvendinimo priemonių planavimo nuoseklumas; atsižvelgiant į projektą „Kokybės krepšelis“, numatytas mokinių skaitymo ir teksto suvokimo gebėjimų ugdymas per visų dalykų pamokas, skaitymo pusvalandžių organizavimas VDM grupėse, vykdomas projektas „Ant žodžio sparnų“, savalaikis švietimo pagalbos teikimas, gabiųjų vaikų skatinimas dalyvauti įvairiuose konkursuose, olimpiadose, diagnostinių ir bandomųjų darbų organizavimas;
* daugelio mokytojų rengiami ilgalaikiai dalykų planai turi sąsajų su projekto „Kokybės krepšelis“ MVTP keliamu tikslu ir papildomi MVTP veiklomis (pvz., lietuvių k. planuose numatytos pamokos Lietuvos nacionalinėje Martyno Mažvydo bibliotekoje, Nacionaliniame muziejuje – „Ryto skaitymai“, progimnazijos mažojoje skaityklėlėje; lietuvių k. ir literatūros planuose – dienoraščio vertinimas, teksto skaitymo įgūdžių patikrinimas; matematikos – integruotos veiklos su daile „Velykinio margučio puošimas geometriniais ornamentais“, su biologija, numatytos pamokos Eduka ir Eduten, pamokos netradicinėje erdvėje „Sklypo matavimas“, „Fenomenais grįstas ugdymas“ (fenomenai „Miškas“) ir pan.) Taip MVTP uždavinių įgyvendinimas paveikiai įtraukiamas į kasdienį ugdymo procesą;
* progimnazija tikslingai planuoja iš projekto „Kokybės krepšelis“ lėšų įrengtų erdvių (skaityklėlės užimtumą), įsigytų priemonių (Eduka ir Eduten aplinkų panaudojimą). Toks planavimas skatina mokytojus aktyviai naudotis MVTP numatytomis ir bendruomenės įrengtomis edukacinėmis aplinkomis ir įsigytomis priemonėmis;
* iš vertintojų stebėtų 56 ugdomųjų veiklų protokolų analizės matyti, kad aspektas „Planų gyvumas“fiksuotas 21 (37,5 proc.) pamokoje; kaip stiprusis pamokos aspektas – 18 (32,1 proc.) pamokų. Šiose pamokose mokytojos veikla veiksmingai sieta su MVTP uždaviniais – skaitymo gebėjimų ugdymu, kai sudarytos galimybės beveik visiems mokiniams garsiai skaityti, taikyti teksto skaitymo strategijas stebėta H gr. VDM, 2a kl., 3b kl., 5a kl, 7a kl. lietuvių k. ir literatūros pamokose.

Apibendrinus vertinimo metu surinktus duomenis galima teigti, kad tinkamas veiklų planavimas prisidės prie veiklų tvarumo užtikrinimo ir projektui pasibaigus.Optimalus išteklių paskirstymas vertinamas labai gerai ir yra stiprusis progimnazijos veiklos aspektas. Progimnazijos personalo politika vykdoma kryptingai, atsižvelgiant į mokinių poreikius ir interesus, materialiniai ištekliai skirstomi tikslingai:* į projekto ,,Kokybės krepšelis“ MVTP progimnazija įtraukė visus pedagogus, kurių indėlis įgyvendinant Mokyklos veiklos tobulinimo planą reikalingas; materialiniai ištekliai suplanuoti atsižvelgiant į tobulinimo priemones, kryptingai naudojami kvalifikacijos tobulinimui, veikloms, priemonėms, erdvių įrengimui, darbo užmokesčio apmokėjimui. Tai patvirtinta 2022 m. veiklos tarpinėje MVTP įgyvendinimo ataskaitoje;
* remdamiesi pokalbiais su mokyklos bendruomenės nariais, progimnazijos vidaus ir išorės erdvių stebėjimo duomenimis, vertintojai teigia, kad iš projekto ,,Kokybės krepšelis“ lėšų įrengtos erdvės (informacinių technologijų kabinetas, skaityklėlė, 3 pavėsinės lauko klasei, pradinio ugdymo kabinetuose – skaitymo zonos), įsigytos priemonės, įranga (30 kompiuterių, 60 planšetinių kompiuterių, 352 vnt. grožinės literatūros leidiniai, grindų pagalvėlės, 4 išmanūs ekranai) ir baldai kūrybiškai naudojami ne tik pamokose, bet ir VDM veiklose, renginiuose, kasdieninėje mokyklos veikloje;
* stebėtose pamokose aspektas „Ugdymo(si) aplinkos“ vertintas aukščiausiai (vertinimo vidurkis – 3,1); šis aspektas vertintojų išskirtas 33 (58,9 proc.) kartus, kaip stiprusis išskirtas 32 (57,1 proc.) veiklose. Tai stebėta I gr., H gr. VDM, 3a kl. anglų k. (skaityklėlės aplinka paveikiai panaudojama skaitymo užduotims atlikti), 1b kl., 1c kl. informacinių technologijų, 2e lietuvių k. (valstybinės) (tikslingai panaudojami kompiuteriai, IKT priemonės padeda eksperimentuoti, kurti, programuoti Scratch programoje), 2a kl. lietuvių k. ir literatūros (gimtosios), matematikos (išmanus ekranas panaudojamas tikslingai: vaizdumui, užduotims atlikti, įsivertinimui), 7d kl. matematikos (taikoma EDUKA sistema įsivertinime), 3b kl. lietuvių k. ir literatūros (kūrybingai ir tikslingai panaudojamos pagal MVTP įgytos priemonės (knygos) ir patalpa) pamokose;
* pokalbyje su progimnazijos direktore paaiškėjo, jog siekiant pagerinti ugdymo(si) sąlygas, randami papildomi ištekliai: įgyvendinami inžinerinių kūrybinių dirbtuvių FabLab, lauko klasės (kupolo) projektai.

Apibendrinus vertintojų surinktus ir išanalizuotus duomenis vertintojai daro išvadą, jog išteklių panaudojimas ir įveiklinimas sudaro labai geras sąlygas ugdymo(si) procesams gerinti, šiuolaikiškai ugdymo(si) aplinkai. |
| 2.1. Ugdymo(si) organizavimas, 3 lygis | Diferencijavimas, individualizavimas, suasmeninimas vertinamas gerai. Progimnazijoje pripažįstamos mokinių skirtybės, mokytojai tinkamai rūpinasi kiekvieno mokinio individualiais poreikiais ir sudaro tinkamas sąlygas asmeniniams gebėjimams atsiskleisti:* progimnazija, įgyvendindama projektą „Kokybės krepšelis“, dalį lėšų investavo į mokytojų kompetencijų plėtojimą įtraukiojo ugdymo, darbo su specialiųjų ugdymosi poreikų (toliau – SUP) turinčiais mokiniais, užsieniečių vaikų mokymo temomis. Pokalbiuose su vertintojais dalyvavę pedagogai patvirtino paveikų seminarų poveikį, įvardino pagerėjusią darbo kokybę su SUP turinčiais mokiniais pamokose, „naudą dėl programų parengimo, dėl rekomendacijų, kaip dirbti“;
* iš vertintojų stebėtų 56 ugdomųjų veiklų protokolų analizės matyti, kad diferencijavimas, individualizavimas, suasmeninimasfiksuotas 30 (53,6 proc.) pamokų, kaip stiprusis pamokos aspektas išskirtas 23 (41,1 proc.) pamokose. Tai pasakytina apie H gr. VDM pamoką, kurioje kiekvienas mokinys skaitė pasirinktą knygą ir pristatė savo būdu, 2a kl., 7d kl. matematikos, 5a kl. lietuvių k. ir literatūros (gimtosios), 7a kl. anglų k., rusų k. pamokas, kuriose sudarytos sąlygos darbui įvairių gebėjimų mokiniams, labai gerai taikomas pastoliavimas, 5c kl. lietuvių k. konsultaciją, kurioje nukreipiantys klausimai skatino mokinę kalbėti valstybine kalba. Stebėtų pamokų aspekto diferencijavimas, individualizavimas, suasmeninimas bendras vertinimo vidurkis – 2,9; vertintų pamokos aspektų analizė atskleidžia stiprius koreliacinius ryšius tarp vadovavimo kiekvieno mokinio ugdymui(si) ir mokymosi patirčių (koreliacijos koeficientas - 0,81);
* pokalbyje su VGK nariais paaiškėjo, jog progimnazija skiria tinkamą dėmesio skiria gabiesiems mokiniams: atliekami gabaus vaiko tyrimai (Wechslerio intelekto skale), vyksta neformaliojo švietimo švietimo užsiėmimas „Želmenėliai“, pradinių klasių mokinių stovykla „Boružėlė 2023“; siekdama gerinti visų mokinių pasiekimus, progimnazija į MVTP uždavinio *Skatinti mokinių mokymosi motyvaciją, tenkinant individualius jų ugdymosi poreikius* kiekybinius rodiklius potencialiai įtraukė konsultacijas, skirtas aukštesnio pasiekimų lygio siekiantiems ir išskirtinių gabumų mokiniams; pokalbyje su vertintojais mokinių tėvai džiaugėsi, jog lankydami konsultacijas mokiniai išsiaiškina, ko nesuprato per pamoką, ruošiasi konkursams, olimpiadoms;
* pokalbyje su VGK nariais paaiškėjo, kad mokytojams trūksta mokytojo padėjėjų (vienoje stebėtoje pamokoje mokytojo padėjėja dirbo su 4 specialiųjų ugdymosi poreikių turinčiais mokiniais).

Apibendrinus surinktus duomenis, vertintojai daro išvadą, kad mokytojai pripažįsta mokinių skirtybes, į kurias lanksčiai atsižvelgia organizuodami mokymą(si).Ugdymo(si) integralumas vertinamas labai gerai ir yra stiprusis progimnazijos veiklos aspektas. Progimnazijoje siekiama prasmingos integracijos, mokymosi patirčių tarpdiscipliniškumo, kuris praturtina mokinių patirtis:* stebėtų pamokų protokolų analizė rodo, kad ugdymo(si) integralumas kaip stiprusis pamokos vertinimo aspektas fiksuotas 21 (37,5 proc.) kartą. Šiose pamokose vertintojai išskyrė ugdymo turinio siejimą su gyvenimiškąja mokinių patirtimi, tarpdalykinių ryšių panaudojimą išmokimui gerinti ir kūrybinėms užduotims atlikti. Tai stebėta 1a kl. lietuvių k. ir literatūros (gimtosios), 1b kl., 1c kl. informacinių technologijų, 6a kl. geografijos. Tik 2 (3,6 proc.) pamokose ugdymo(si) integralumas nurodomas kaip tobulintinas;
* vertinimo savaitės metu stebėtos pamokos kitose erdvėse: skaityklėlėje, informacinių technologijų kabinete ir lauko klasėje, projekto „Magiški kiaušiniai“ pristatymas vyko aktų salėje;
* MVTP 2-jo uždavinio kiekybiniai rodikliai kryptingai įgyvendinami įsitraukiant į projektą „Tyrinėjimo menas: mokomės bendruomenėje“ ir Edu Vilnius projektą „Fenomenais grįstas ugdymas“; pokalbiuose su pedagogais, mokiniais ir jų tėvais paaiškėjo, kad 2022 m. mokiniai tyrinėjo fenomenus „Širdis“, „Vanduo“, „Miškas“. Išorinio vertinimo savaitę vyko fenomeno „Kiaušinis“ tyrinėjimas, 1b kl., 3b kl., 4b kl., 4c kl. mokiniai išvykoje vykdė edukacinę veiklą „Gyvi tropiniai drugeliai iš arti“;
* progimnazijos administracija teigė, jog projektas „Tyrinėjimo menas: mokomės bendruomenėje“ vyksta dirbant su viena klase, išsigryninant tyrinėjimo objektą, išsiaiškinant, kokios įstaigos mokyklos aplinkoje susiję su problemos sprendimu. Buvo įgyvendintas 7a kl. mokinių projektas „Maistas“, kai mokiniai turėjo panaudoti įgytas žinias, mokėsi rinkti informaciją, veikė kitose erdvėse (bibliotekoje, Žydų kultūros namuose, restorane);
* ŠVIS duomenimis, 2022–2023 m. m. Vilniaus Gerosios Vilties progimnazijos vaikų, dalyvaujančių neformaliojo švietimo veiklose, padaugėjo 6,84 proc. nuo 59,88 proc. (2021–2022 m. m.) iki 66,72 proc. (2022–2023 m. m.); savivaldybės 47,94 proc., Lietuvos mediana – 68,74 proc. Pokalbyje mokiniai sakė, kad neformaliojo švietimo užsiėmimus lanko tiek mokykloje, tiek už mokyklos ribų.

Apibendrinant galima teigti, jog kryptinga veiklų integracija praturtina mokinių patirtis, skatina mokinių mokymosi motyvaciją, daro ugdymo(si) procesą patrauklesnį, aktyvesnį. Įvairovė vidutiniška ir yra tobulintinas progimnazijos veiklos aspektas. Mokiniams sudaromos neblogos galimybės patirti įvairius mokymosi būdus ir formas, išbandyti įvairių rūšių užduotis:* išanalizavus 56 ugdomosios veiklos (pamokos) kortelių duomenis, matyti, kad 25 (44,6 proc.) stebėtų pamokų uždavinių fiksuotas grupinis darbas ar darbas porose;
* stebėtose pamokose taikytų metodų įvairovė fiksuota 42 kartus; kaip stiprusis pamokos aspektas įvairovė išskirta 18 (32,1 proc.) pamokų. Veiksminga užduočių įvairovė (skaitymo, kūrybinė, stebėjimo) stebėta 1a kl. lietuvių kalbos ir literatūros (gimtosios) pamokoje, tikslingai organizuojamas grupinis darbas 8b kl. etikos pamokoje. Kaip tobulintinas aspektas įvairovė fiksuota – 24 (42,9 proc.) kartus. Šiose pamokose stebėtas vidutiniškas mokinių įsitraukimas, darbas porose buvo iš dalies veiksmingas; stebėtų pamokų aspekto įvairovė bendras vertinimo vidurkis – 2,4;
* atlikus stebėtų pamokos protokolų analizę matyti, kad 67,9 proc. pamokų dominavo mokytojas, todėl vidutiniškai sudarytos galimybės mokiniams bendrauti ir bendradarbiauti grupėse ir (ar) poroje, įsitraukti į pamoką diskutuojant, tariantis, bendrai ieškant problemų sprendimo.

Apibendrinus surinktus duomenis galima teigti, jog įvairovė, kai mokiniai skatinami bendradarbiauti atliekant įvairių rūšių užduotis, kai derinamas individualus, grupinis ir visos klasės mokymasis, yra vidutiniška.Klasės valdymas vertinamas gerai. Projekto „Kokybės krepšelis“ uždavinys „Sudaryti palankias sąlygas <...> mokinių <...> ugdymui“ įgyvendinamas daugelyje pamokų, kuriose vyravo tinkama darbinga aplinka: mokiniai laikėsi sutartų taisyklių, užfiksuoti pagarbūs mokytojo ir mokinių bei mokinių tarpusavio santykiai, abipusis pasitikėjimas: * išorinio vertinimo metu vertintojai stebėjo gerus mokytojų ir mokinių santykius, kai mokytojai pozityviai bendravo su mokiniais ne tik pamokų, bet ir pertraukų metu. Pokalbio su Mokinių atstovybės nariais metu, buvo išsakyta nuomonė, kad mokytojai skiria laiko mokymo(si) pagalbai po pamokų, nes jiems rūpi mokiniai;
* pokalbyje su pedagogais paaiškėjo, kad progimnazijos bendruomenė tinkamai sprendžia mokinių bendravimo ir elgesio problemas pamokose, atlieka mokyklos mikroklimato tyrimus (patyčių, psichologinės adaptacijos, mokyklinio nerimastingumo, mokinių mokymosi motyvacijos ir kt.), įgyvendina OLWEUS patyčių prevencijos programą, kad kiekvienas mokinys jaustųsi saugus ir vertingas. Tai svarbu, kai progimnazijoje mokosi įvairių tautybių, specialiųjų ugdymosi poreikių turintys mokiniai;
* 56 stebėtų ir vertintų pamokų analizė rodo, kad klasės valdymas buvo išskirtas 30 (53,6 proc.) pamokų; kaip stiprusis pamokos aspektas išskirtas 19 (33,9 proc.) pamokų; šiose pamokose užfiksuoti aiškūs susitarimai, mokinių įsitraukimas į prasmingą veiklą. Stebėtose 4c kl. lietuvių k. ir literatūros (gimtoji), 2e kl. lietuvių k. (valstybinė), 6b kl. matematikos, 7a kl. rusų k. pamokose fiksuoti santykiai grindžiami pagarba, palankus mikroklimatas, gerai derinamas savivaldus mokinių darbas su mokytojo vadovavimo veiklomis, paveikūs mokinių įgūdžiai mokytis kartu nuosekliai derinant su vadovavimu klasei, nuoširdūs santykiai tarp mokytojo ir mokinių padėjo mokytis, kūrė besimokančios klasės aplinką.

Apibendrinant pateiktus duomenis, vertintojai daro išvadą, kad tinkamas klasės valdymas, geri mokinių ir mokytojų santykiai sudarė tinkamas sąlygas siekti mokinių pažangos. |
| 3.5.Bendradarbiavimas su tėvais globėjais, 4 lygis | Pažinimas ir sąveika yra labai geras ir yra stiprusis progimnazijos veiklos aspektas, įsitraukimas tinkamas. Mokytojai pasiūlo veiksmingus pagalbos, bendradarbiavimo būdus bei formas:* mokytojai domisi tėvų galimybėmis padėti vaikams augti ir kartu su mokiniu bei jo tėvais (globėjais, rūpintojais) priima sprendimus dėl tolesnių mokymosi žingsnių, mokiniui būtinos pagalbos. Pokalbyje dalyvavę tėvai patvirtino, kad laiku ir pakankamai gauna informacijos apie mokymosi sunkumus. Jeigu kyla problemų, pirmiausia kreipiasi į klasės vadovą, psichologę, socialinę, „čia ne valdiškas požiūris, pedagogai seka pažangą. Paskambina, pasako – žiūrėkite.“;
* tėvai dalyvauja trišaliuose pokalbiuose (po individualių pokalbių klasės vadovai pildo grįžtamojo ryšio lenteles), organizuojamos tėvų popietės, kuriose tėvai gali pasikalbėti su progimnazijos vadovais, mokytojais, švietimo pagalbos specialistais;
* iš pokalbių su tėvais paaiškėjo, kad apie projekto „Kokybės krepšelis“ veiklas informaciją tėvai gauna iš mėnesio ataskaitų, klasės komiteto. Pokalbyje dalyvavę tėvai žinojo projekto „Kokybės krepšelis“ tikslus ir uždavinius, vykdomas veiklas, teigė, kad mato projekto veiklų teigiamą pokytį mokinių mokymosi pasiekimams ir pažangai;
* tėvai įsitraukia į vaikų ugdymą(sį) įvairiomis formomis. Iš pokalbio su tėvais, mokytojais paaiškėjo, kad dauguma (70,0 proc.) tėvų dalyvavo projekto „Kokybės krepšelis“ veiklose: ilgalaikiame projekte „Ant žodžio sparnų“, kūrybinėse dirbtuvėse „Skaitau su tėvais, seneliais“, tiriamajame darbe „Mano namuose esanti įdomiausia (seniausia, mėgstamiausia knyga)“. Daugelio tėvų įsitraukimas į šias veiklas, prisidėjo plečiant mokinių kultūrinį akiratį, skatino jų pažintinį aktyvumą;
* progimnazijos veiklos kokybės įsivertinimo duomenimis, bendradarbiavimas su tėvais, tėvų į(si)traukimas tobulinant mokyklą – tobulintina progimnazijos veiklos sritis (įvertis – 2,9).

Apibendrinant galima teigti, kad bendradarbiavimas su tėvais globėjais yra kryptingas ir padeda siekti geresnės mokinių ugdymo(si) kokybės. |
| *Stiprieji mokyklos veiklos aspektai*  | Prasminga veiklų integracija praturtina mokinių patirtis.Optimalus projekto “Kokybės krepšelis“ išteklių paskirstymas sudaro sąlygas kryptingai ugdymo(si) veiklai.Veiksmingas mokytojų ir tėvų bendradarbiavimas padeda vaikams augti. |
| *Tobulintini mokyklos veiklos aspektai*  | Mokymosi būdų ir formų įvairovė ugdymo procese. |

**4.2. Kaip stebimas mokyklos suplanuotų tobulinimo veiklų, pasirinktų veiklos tobulinimo priemonių ir būdų įgyvendinimo nuoseklumas ir tinkamumas mokinių ugdymosi pasiekimams gerinti?**

**4.2.1. Mokyklos suplanuotų tobulinimo veiklų, pasirinktų veiklos tobulinimo priemonių ir būdų įgyvendinimo stebėjimas / stebėjimo sistema**

Vertintojai, apžvelgdami savaitės laikotarpio veiklas, dokumentus, mokyklos bendruomenės dalyvavimą, įdirbį, pažymi, jog mokyklos suplanuotų veiklos tobulinimo priemonių ir būdų įgyvendinimo nuoseklumas ir tinkamumas ugdymo pasiekimams gerinti yra stebimas paveikiai. Kiekybinių rodiklių įtaka mokinių pasiekimams ir pažangai stebima metodinėse grupėse, Metodinėje taryboje, VGK – kartu su administracija nuosekliai lyginami laukiami pokyčiai ir gautieji rezultatai, kurie tarpiniame etape džiugina bendruomenę (NMPP, atskirų dalykų metiniai pasiekimai, 1–4 bei 5–8  kl. aukštesniojo mokymosi lygio mokinių skaičiaus didėjimas). Mokyklos MVTP pagrindinė idėja – skaitymo gebėjimų ugdymo strategijų integravimas į mokyklos ugdymo procesą paveikiai stebimas lankantis pamokose (administracija, mokytojai tarpusavyje), vertinant 2–8 kl. skaitymo gebėjimų ugdymo rezultatus, aptariant veiklas. Kryptingai kuriami mokyklos socialiniai ryšiai ir domėjimasis pokyčiais padeda paveikiai įgyvendinti siekiamą mokyklos MVTP tikslą – gerinti mokymosi pasiekimus, kuriant šiuolaikišką ugdymo(si)aplinką.

**4.2.2. Mokyklos suplanuotų tobulinimo veiklų, pasirinktų veiklos tobulinimo priemonių ir būdų įgyvendinimo stebėjimo / stebėjimo sistemos vertinimas**

|  |  |
| --- | --- |
| **Rodiklis, vertinimo lygis** | **Vertinimo pagrindimas** |
| 3.8. Nuolatinis profesinis tobulėjimas, 3 lygis | Aspektas „Reiklumas sau“ yra vertinamas gerai, aspektas „Atkaklumas ir nuoseklumas“ yra tinkamas. Pedagogai, nuo „Kokybės krepšelio“ (toliau – KK) projekto pradžios sistemingai analizuodami savo veiklą, kuria lanksčią asmeninio meistriškumo ugdymo kultūrą mokykloje, stebėdami kvalifikacijos kėlimo veiklų poveikį mokymui(si) pamokoje, mokosi pasinaudodami įvairiomis galimybėmis:* metodinė taryba inicijavo aktualią mokyklai MVTP veiklą – skaitymo kompetencijų tobulinimą visų dalykų pamokose (akcentuojant mokyklos mokinių daugiakalbę aplinką, didelį SUP turinčių mokinių skaičių). Mokyklos duomenimis, visi progimnazijos mokytojai (kartu su vadovais) 2021–2022, 2022–2023 m. m. dalyvavo tiksliniuose planuotuose (9) seminaruose, kursuose. Siekdami paveikiai įgyvendinti KK projekto tikslą „*Gerinti mokinių mokymosi pasiekimus, kuriant šiuolaikišką ugdymo(si) aplinką“* iš KK projekto lėšų pasirinko įtraukiojo ugdymo ir reflektyvaus skaitymo mokymo seminarus, kuriuose, mokyklos tarpinės ataskaitos (2022–09–26) duomenimis, dalyvavo po 40 mokytojų (iš viso – 49 mokytojai, 4 vadovai (pagal 2022–-2026 m. Strateginį planą);
* pokalbyje su vertintojais metodinių grupių bei administracijos atstovai teigė, jog mokslo metų pabaigoje visi mokytojai įsivertina savo veiklą (pildo savianalizės anketas), ją aptaria grupės pokalbyje su vadovais. Gautas grįžtamasis ryšys padeda nustatyti planuotų kvalifikacijos tobulinimo renginių, mokymosi iš kolegų veiklų bei kitų priemonių naudingumą, poveikį mokytojų darbui pamokoje, naujovių atėjimui į pamoką. Metodinė taryba priima sprendimus dėl seminarų, atsižvelgdama į mokytojų įsivertinimo, anketinės apklausos rezultatus, progimnazijos veiklos prioritetus (2022–2023 m. m. – MVTP tikslus);
* iš pokalbių su mokyklos Metodine taryba, VGK paaiškėjo, kad asmeninio meistriškumo augimą palaiko daugelis mokytojų ir naudojasi įvairiomis galimybėmis tobulėti: vertintojai stebėjo kuriamą vienas kito pamokų lankymo sistemą (žr. 3.4.“Kolegialus mokymasis“); sužinojo apie patirtinio mokymosi aspektus tobulinant įtraukiojo ugdymo gebėjimus (spec. pedagogė vedė tris 6 val. seminarus kolegoms apie SUP turinčių mokinių ugdymo(si) ypatumus, 3 mokytojai dalyvauja šalies mokytojų metodinėje veikloje ir dalinasi patirtimi, mokykla inicijavo dvi MVTP numatytas konferencijas Vilniaus miesto mokytojams: „Įtraukusis ugdymas. Kūrybinių darbų galia“ ir „Integruoto ugdymo patirtys“, kuriose 6 mokytojai parengė pranešimus.
* vertinimo savaitės metu vertintojai stebėjo paveikų seminarų metu įgytų žinių taikymą: MVTP numatytas skaitymo gebėjimų ugdymas bei įvairių skaitymo strategijų taikymas stebėtas daugelyje pamokų. Paveiki kvalifikacijos renginių poveikio raiška stebėta 2a, e, 3b II gr., 5a, b, 7a kl. lietuvių k., 7c kl. biologijos, 5a, 6b, 7d kl. matematikos pamokose. Beveik visos (92,31 proc.) vertintojų stebėtos pamokos buvo susiję su KK projektu: mokytojai naudojosi projekto metu įsigytomis skaitmeninėmis priemonėmis, patyriminio ugdymo veiklos vyko lauko klasėje, IT kabinete, skaityklėlėje (*žr. rodiklio 3.1. raktinio žodžio „Optimalus išteklių paskirstymas“ aprašymą*); vertintojai stebėjo konsultacijas, modulines lietuvių k. ir matematikos pamokas (*plačiau – žr. 2.1.rodiklio „Ugdymo organizavimas“ aprašyme*);
* analizuojant ugdymo įstaigos veiklos dokumentus bei iš pokalbių su administracija darytina išvada, kad siekiant tobulinti asmeninį meistriškumą progimnazijoje, vyksta planingas kiekvieno dalyko mokytojo pamokų (2–3 per mokslo metus) lankymas pagal priimtus susitarimus mokslo metams Vyksta individualūs aptarimai, apibendrinta informacija pateikiama Metodinės, Mokytojų tarybos posėdžiuose;
* kartą per mėnesį visi mokytojai nuotoliniu būdu aptaria svarbiausius mokyklos veiklos klausimus. VGK susirenka kartą per mėnesį, nes esant dideliam SUP turinčių mokinių skaičiui (78) sprendžiami aktualūs mokymosi poreikių įgyvendinimo klausimai.

Apžvelgiant išanalizuotus duomenis galima teigti, kad progimnazijoje „Kokybės krepšelio“ projekto metu kuriama tinkama asmeninio meistriškumo planavimo bei įgyvendinimo kultūra. |
| 3.6. Mokyklos tinklaveika, 4 lygis | Mokyklos tinklaveika yra kryptinga ir tai vienas progimnazijos stipriųjų veiklos aspektų. Progimnazijos atvirumas veiksmingas, prasmingumas tinkamas.Suplanuotos MVTP veiklos įgyvendinamos visais lygmenimis, kas mėnesį susitikimuose su mokytojais aptariamas veiklų tinkamumas ir nuoseklumas:* mokyklos administracija, siekdama įgyvendinti MVTP uždavinį „*Sudaryti palankias sąlygas kryptingam mokinių skaitymo ir teksto suvokimo gebėjimų, lemiančių kitų dalykų mokymosi sėkmę, ugdymui“,* savitaiatgaivino partnerystę su Vilniaus Gerosios vilties biblioteka: glaudų bendradarbiavimą rengiant naujus projektus („Knygos ieško namų“, viktorina „Apie knygas ir ne tik“) paįvairino mokinių dailės parodos bibliotekoje („Senos knygos atgyja“, „Vilniui 700“). Mokinių susidomėjimą skaitymu kūrybiškai papildė užmegzti ryšiai su Vilniaus autosensorine biblioteka.
* direktorės veiklos ataskaitoje džiaugiamasi (numatyta MVTP) patyriminio ugdymo veikla: progimnazija aktyviai įsijungė į EDU Vilniaus projektą „Fenomenais grįstas ugdymas“. –Mokytojai, dalyvaudami projekte „Tyrinėjimo menas: mokomės bendruomenėje“ domėjosi artimiausių įstaigų galimybėmis įsitraukti į ugdymą (lankėsi muziejuose, bibliotekose, įmonėse). Veiklų nuoseklumas stebimas 5–8 kl. trimestrų, 1–4 kl. pusmečių, mėnesių veiklos planuose;
* siekiant mokymosi tarpdiscipliniškumo bei KK projekte numatytų veiklų veiksmingumo, progimnazijoje kūrybiškai vykdomi įvairūs ilgalaikiai ir trumpalaikiai bendradarbiavimo projektai su Vilniaus m. ugdymo įstaigomis (*žr. 2.1. rodiklio raktinį žodį „Ugdymosi integralumas“*), kitomis savivaldybės organizacijomis, mokinių tėvų darbovietėmis – vykdoma sklaida mokyklos internetinėje svetainėje [www.gerosiosvilties.lt](http://www.gerosiosvilties.lt). Bendradarbiavimo projektų partneriai: Vilkpėdės seniūnija, „Vilkpėdės“ slaugos ligoninė, Šaulių sąjunga, Vytauto Kasiulio dailės muziejus (Lietuvos dailės muziejaus padalinys), Vilniaus Juozo Tallat-Kelpšos konservatorija, Verkių regioninis parkas. Nuoseklumas ir tinkamumas stebimas organizuojant apklausas (mokiniams, mokytojams, mokinių tėvams) mokyklos veiklos 2023 m. įsivertinime, progimnazijos kasmet atliekamuose klasių, mokyklos mikroklimato tyrimuose;
* mokykla strateginiame plane pažymi, jog svarbus progimnazijos akcentas yra pedagogų kartų bendradarbiavimas – šiuo metu mokykloje dirba 15 pedagogų, baigusių šią mokyklą. Šių mokytojų iniciatyva į mokyklą kviečiami jų mokiniai. Mokykla skatina šiuos procesus, nes tai padeda dabarties mokiniams bendradarbiauti, motyvuoja geriau mokytis;
* mokyklos tinklaveikos prasmingumas, mokytojų teigimu, vertinamas nebuvo, tačiau mokykla, dalyvaudama KK projekto veikloje, kruopščiai planavo partnerystes, siekdama įgyvendinti MVTP (skaitymo strategijų gilinimas intensyviai dirbant su Vilniaus Gerosios vilties biblioteka, mokyklos bibliotekos veiklų aktyvinimas). Mokyklos bendruomenė išskyrė tautinių šokių kolektyvą „Viltukas“, kuris savo renginiuose sieja mokinių kartas, laimėjimais garsina mokyklą ir šalį;
* mokinių tėvai pokalbyje su vertintojais akcentavo veiksmingą tinklaveikos naudą, informacijos apie mokyklos veiklą pastovumą, kas mėnesį pateikiamą išsamią suvestinę mokyklos el. dienyne, informatyvų FB puslapį. Progimnazija atnaujino mokyklos internetinę svetainę, kurioje kruopščiai sudėliota visa reikalinga mokyklos mokinių tėvams, mokytojams, mokiniams medžiaga.

Vertintojai, išanalizavę progimnazijos bendruomenės kūrybišką bendradarbiavimą su išorine aplinka, pažymi, jog mokyklos atvirumas ir nuolatinis domėjimasis pokyčiais padeda nuosekliai įgyvendinti numatytus MVTP uždavinius. |
| 1.1.Mokyklos pasiekimai ir pažanga, 3 lygis | Mokyklos pasiekimai ir pažanga yra tinkama, padeda nusistatyti prioritetines progimnazijos ugdymo kokybės sritis. Aspektas „Rezultatyvumas“ vertinamas gerai. Daugelis mokinių pasiekimai atitinka bendrosiose ugdymo programose keliamus tikslus ir besimokančių mokinių galias:* progimnazijos metodinėse grupėse, Metodinėje taryboje buvo aptarti mokinių pasiekimai, NMPP duomenys, priimtas mokyklos sprendimas dėl KK projekto pagrindinio tikslo, uždavinių, numatyti kiekybiniai rodikliai: sutarta dėl skaitymo strategijų taikymo visose pamokose ir 2–8 kl. mokinių skaitymo gebėjimų vertinimo 3 kartus per metus, patyriminio ugdymo veiklų, modulinių lietuvių k. ir matematikos pamokų įvedimo, skaitmeninių ugdymo priemonių įsigijimo ir naudojimo, konsultacijų įvairių gebėjimų mokiniams skyrimo, šiuolaikiškų motyvuojančių erdvių sukūrimo bei numatyti siekiami kokybiniai rodikliai;
* pokalbyje su Metodine taryba, ypač VGK, pritarta, jog skaitymo strategijų taikymas pamokose ir mokytojų mokymasis dirbti su SUP turinčiais mokiniais, mokytojų padėjėjų veiklos intensyvinimas bei papildomas priėmimas (dabar yra 11 etatų), detalus problemų išsiaiškinimas, savų užduočių kūrimas bei atlikimas sudarė sąlygas ženkliam NMPP rezultatų pokyčiui. Mokyklos tarpinės ataskaitos (2022–09–26) duomenimis, 4 klasių NMPP skaitymo ir teksto suvokimo užduoties rezultatai pakilo 4 proc. (nuo 62 proc. (2021 m.) iki 66 proc. (2022 m.), planuota 70 proc. (2023 m.). 4 klasių matematikos turinio srities „Komunikavimas ir uždavinių sprendimo strategijos“ rezultatai pakilo 21,1 proc. nuo 46,6 proc. (2021 m.) iki 67,7 proc. (2022 m.), planuota 50 proc. (2023 m.). 8 klasių NMPP skaitymo ir teksto suvokimo užduoties rezultatai pakilo10,6 proc. (nuo 65 proc. (2021 m.) iki 75,6 proc. (2022 m.), planuota 70 proc. (2023 m.);
* NŠA pateiktoje statistikoje, 2022 m. NMPP mokyklos rezultatai, lyginant su šalies bei Vilniaus miesto mokinių pasiekimais, yra aukštesni: 4 kl. matematika –73,4 proc. (+6,7 aukštesnis už savivaldybės, +10,1 aukštesnis už šalies), skaitymas – 66,0 proc. (+7,0 aukštesnis už savivaldybės ir +11,3 aukštesnis už šalies). 8 kl. matematikos rezultatas 48,9 proc. (+2,9 proc. aukštesnis už savivaldybės ir +7,9 proc. geriau nei šalies); skaitymas – 65,9 proc. (+9,7 proc. aukštesnis už savivaldybės ir +9,4 geresnis nei šalies). gamtos mokslai – 59,4 proc. (+5,8 proc. aukštesnis už savivaldybės, +8,7 proc. – už šalies);
* mokytojų teigimu, papildomas darbas su mokiniais konsultacijose turėjo potencialios įtakos gabesniųjų mokymosi rezultatams: padidėjo 5–8 kl. aukštesniuoju lygiu besimokančiųjų skaičius nuo 11,5 proc. (2021 m.) iki 13,3 proc. (2022 m.); planuota 2023 m. išlaikyti pastovų lygį – 11,5 proc. 1–4 kl. aukštesniuoju lygiu besimokančiųjų skaičius nepakito – 24 proc., planuota 25 proc. (2023 m.). Mokyklos stebėsenos duomenimis, lyginant 2021 m. ir 2022 m. rezultatus, pagerėjo 5–8 kl. mokinių lietuvių k. (+0,4, nuo 6,3 iki 6,7) bei matematikos (+1,3, nuo 5,2 iki 6,5) metiniai pažymių vidurkiai; pakilo visų gamtos mokslų dalykų pažymių vidurkiai (pvz., fizikos +0,7, nuo 5,6 iki 6,3, biologijos +0,6, nuo 7,2 (2021 m.) iki 7,8 (2022 m.)). 5-8 klasių mokinių, nepasiekusių patenkinamo mokymosi pasiekimų lygio, dalis sumažėjo 4,24 proc. (nuo 5,3 proc. (2021 m.) iki 1,06 proc. (2022 m.);
* mokykla MVTP buvo nusimačiusi kiekybinį rodiklį – 3 kartus per mokslo metus naudojantis EDUKA klasės aplinka bei mokytojų sukurtų užduočių baze vertinti 2–8 kl. mokinių skaitymo gebėjimus. 5–8 kl. vertinimų rezultatai (mokyklos duomenys): 6 kl. antrasis skaitymo testas +4,52 proc. (53,89) aukštesnis už pirmojo (49,35) rezultatą; 7 kl. antrame vertinime +6,79 proc. daugiau mokinių pasiekė geresnį rezultatą ( nuo 37,60 iki 44,39 proc.); 8 kl. skaitymo gebėjimų vertinimo pridėtinė vertė +3,7 proc. (nuo 72,55 iki 76,25 proc.). 5 kl. skirtingas vertinimas – diagnostinis, pagal 4 kl. programą –-78,3 proc. ir pagal konkrečią užduotį – 60,7 proc. Sumažėjo -17,6.
* ŠVIS 2022 m. pateikė duomenis, jog šios mokyklos mokinių, padariusių pažangą per vienerius metus mokantis lietuvių kalbos vidurkis 35,11proc., šalies vidurkis – 16,98 proc. Pokalbiuose su mokiniais, mokinių tėvais buvo teigiama, jog mokyklos pastangomis ir indėliu pasitikima ir rezultatai bei suplanuotos veiklos mokyklos bendruomenei yra tinkamos;
* mokykla turi paveikių pasiekimų olimpiadose ir konkursuose:17 mokinių laimėjo prizines vietas dalykiniuose savivaldybės konkursuose ir olimpiadose, 2 mokiniai gavo padėkas už pasiekimus šalies biologijos olimpiadoje (dalyvavo 7). Išplėtota neformaliojo švietimo būrelių pasiūla: 1–4 kl. skirta 20 būrelių, o 5–8 kl. – 15. Mokyklos tautinių šokių kolektyvui „Viltukas“ yra pakartotinai suteikta aukščiausia meninio pajėgumo kategorija, laimėta šalies mokinių šokių grupių konkurse I vieta. ŠVIS duomenimis, 66,72 proc. šios mokyklos mokinių lanko neformaliojo švietimo būrelius mokykloje ir mieste (savivaldybėje – 47,94 proc. mokinių).

 Veiklos aspektas „Stebėsenos sistemingumas“ yra paveikus. Šioje mokykloje metodinės grupės, Metodinė taryba kartu su administracija nuosekliai stebi suplanuotų mokyklos tobulinimo veiklų tinkamumą ir pokyčius:* vertintojai pažymi, kad KK projekto laikotarpiu progimnazijoje vykdyta lanksti MVTP numatytų kiekybinių ir kokybinių rodiklių stebėsena (administracija, Metodinė taryba, VGK, darbo grupės). Tarpinėje ataskaitoje (2022–09–26), kurią rengė darbo grupė, vadovaujama pavaduotos ugdymui, pateikta, kad daugelio numatytų kokybinių rodiklių rezultatai gerėja (NMPP, metiniai). Mokykla metodinėse grupėse, Metodinėje taryboje, mokytojų susirinkimuose analizavo 2–8 kl. skaitymo gebėjimų vertinimo tarpinius rezultatus; tikslinių grupių (lietuvių k. ir matematikos bei kitų dalykų) trimestrų pažangos pokyčius; lygino 2021 m. ir 2022 m. 1–4 bei 5–8 kl. pasiekimų lygius (*žr. 1.1. raktinio žodžio „Rezultatyvumas“ aprašymą)*. Metodinės tarybos nuomone, pažangai įtakos turėjo paveikios KK projekto priemonės: konsultacijos, naujų grožinės literatūros knygų įsigijimas, skaitymo projektai;
* mokytojų ir administracijos teigimu, įgyvendinant MVTP išsamiai analizuoti kiekvienos NMPP dalyvavusios klasės užduočių atlikimo rezultatai; metodinės grupės parengė atitinkamas užduotis (pagal stiprinamus gebėjimus) mokiniams; visų dalykų pamokose integruotos skaitymo strategijos (vertintojai tai stebėjo daugelyje pamokų), paveikiai investuota visos mokyklos mastu į skaitymo gebėjimų ugdymą(*žr. rodiklį 3.6. „Mokyklos tinklaveika“)* – į veiklas įtraukti tėvai, seneliai, vyresnieji mokiniai skaito mažesniems skaityklėlėje;
* pamokų kokybę ir pokyčius siekiant KK projekto sėkmės, stebėjo mokyklos administracija (3–4 pradinių klasių, 2–3 pamokas kiekvieno 5–8 kl. mokytojo pagal kuruojamus dalykus), patys mokytojai įsidrąsino lankytis kolegų pamokose ir mokytis vieni iš kitų (patvirtinta mokytojų pamokų „Kolega-kolegai“ stebėjimo tvarka 2022-09-12, įsak. Nr. V-222). Pamokos stebimos pagal sutartą ir patvirtintą pamokos stebėjimo protokolą;
* progimnazijoje sukurtas Ugdomosios veiklos stebėsenos aprašas, patvirtintas direktoriaus 2022-08-31 d. įsakymu V-211. Pasitvirtinusi mokyklos praktika sudaryti darbo grupes svarbesniems klausimams spręsti; stebėsenai vykdyti. VGK teigimu, labai padeda sudaromas mokyklos socialinis pasas (ugdymosi prioritetai atskirose klasėse, kuriant ilgalaikius planus atsižvelgiama į lietuvių kalbos mokėjimo gebėjimus, siekiant įgyvendinti MVTP numatytus uždavinius);
* susitikime su VGK buvo teigiama, jog mokykloje didelis dėmesys skiriamas SUP turinčių mokinių pasiekimams gerinti panaudojant KK projekto priemones socialiniams įgūdžiams tobulinti (užsiėmimai vyksta IT klasėje); VGK paveikiai stebi kiekvieno SUP turinčio mokinio mokymąsi, padeda, esant poreikiui, todėl gerėjantys mokyklos rezultatai sietini ir su didelėmis pagalbos mokiniui komandos investicijomis į SUP turinčių vaikų mokymąsi, mokyklos mikroklimato vertinimą.
* VGK kas savaitę susirenka aptarti SUP turinčių mokinių situacijos pokyčių, visi mokytojai – kartą per mėnesį, o pasibaigus trimestrui analizuojami kiekvienos klasės rezultatai, pradėti organizuoti trišaliai pokalbiai su tėvais (įvyko vienas). Pasibaigus pokalbiams, rezultatai aptariami klasės auklėtojų metodinėje grupėje, administracijoje, potencialiai priimami reikalingi sprendimai Metodinėje, Mokytojų tarybose.

Veiklos aspektas „Pasiekimų ir pažangos pagrįstumas“ yra neblogas, tai tobulintina progimnazijos veikla: * mokykla turi 2017 m. rugpjūčio 28d. įsak. Nr.V-138 patvirtintą neblogą „Pasiekimų ir pažangos vertinimo tvarką“, kurioje numatyti vertinimo principai ir strategijos. Asmeninės mokinių pažangos įsivertinimo aprašymas pateikiamas kitame dokumente – „Asmeninės pažangos stebėjimo, fiksavimo, pagalbos mokiniui teikimo tvarkoje“;
* daug dėmesio Asmeninės mokinių pažangos tvarkoje skiriama mokinio lūkesčiams nusimatant tikslus, įsivertinat „Sėkmės lape“, tačiau jiems pasiekti tik iš dalies sudarytos sąlygos pamokoje, nes abiejuose mokinio pažangą reglamentuojančiuose dokumentuose mokinio įsivertinimo galimybės pamokoje neaptartos. Mokiniai pokalbyje su vertintojais teigė, jog iš numatytų 3-jų asmeninės pažangos lūkesčių lapų jiems patraukliausias „tikslų lapas“(„Sėkmės lapas“);
* vertinimo savaitės duomenimis, „Kiekvieno mokinio pasiekimų ir pažangos“ vertinimo, kaip svarbiausio mokinių pažangos stebėsenos aspekto, vidurkis –- 2,47, moda – 2. Aukščiausias kiekvieno mokinio pažangos ir pasiekimų vertinimo vidurkis pagal pamokos paradigmą stebėtas šiuolaikiškos paradigmos (8) pamokose – vidurkis 3,25. Pamokose, turinčiose veiksmingų šiuolaikiškumo bruožų (10) – 2,56, tradicinės paradigmos (38) pamokose – 2,25. Apibendrintas „Vertinimo ugdant“ rezultatas – 2,65;
* vertintojai „Pasiekimų ir pažangos pagrįstumą“ kaip pamokos stiprybę įvardino 17 (30,35 proc.) pamokų, siūlė mokytojams tobulinti šį aspektą 29 (51,78 proc.) pamokose. Pamokos vertinimo objektas „Kiekvieno mokinio pažanga ir pasiekimai“ kaip stiprusis aspektas pateiktas 8 (14,28 proc.) pamokose, o tobulintinas – 23 (41,07 proc.) veiklose (N =56);
* vertinimo savaitės metu šis aspektas labai gerai ir gerai vertintas 24 (48,97 proc.) pamokose, jų vertinimo vidurkis 3,3. Šiuolaikiškos, mokiniams patrauklios vertinimo strategijos, skatinančios mokymąsi, taikytos 2a kl. matematikos, 1b kl. IT (vedlių), 2e lietuvių (valst.) k., 3b II gr. lietuvių k., 5b Igr. anglų, 6b kl. matematikos, 7a lietuvių k., 7d matematikos pamokose;
* vertinimo savaitę vyravo formuojamasis vertinimas daugelyje pamokų. Mokytojai gautą vertinimo informaciją panaudojo išmokimui gilinti. Tačiau grįžtamasis ryšys dalyje pamokų (28, 57,14 proc.) ne visada buvo tinkamas: vertinimo/įsivertinimo kriterijams trūko aiškumo, mokiniai neskatinami reflektuoti savo pažangos, kriterijai demonstruojami, bet neaptarti; prie pamokos uždavinio negrįžtama; individuali mokinių pažanga nematuojama, tik pamokos pabaigoje paklausiama, kaip jautėsi mokiniai;
* pateikti tinkami, aiškūs, pamatuojami vertinimo/įsivertinimo kriterijai, nuosekliai stebėtas mokinių išmokimas dalyje (21, 48,85 proc.) pamokų – mokiniui sudarytos sąlygos išsiaiškinti, kiek jis išmoko, kas dar neįveikta. Išmokimo patikrinimui naudotos Eduka klasės patikrinamosios užduotys, skaitmeninės programos, nurodoma galimybė tobulėti (kviečiami į konsultacijas). Tai stebėta 8c kl. fizikos (naudojamos Plicker apklausos kortelės), Eduka – 8c kl. geografijos, 7c kl. biologijos, 7d kl. matematikos, 7a kl. lietuvių k., 8c kl. geografijos pamokose; 1b kl. lietuvių k. su mokiniais kuriami ir aptariami įsivertinimo kriterijai, įsivertinimui naudojami pulteliai; 1a kl. lietuvių k. pamokoje visi mokiniai įsivertina pagal aiškius kriterijus, 2a kl. išmokimui pasitikrinti naudojama Worldwall sistema, įsivertinimui – sėkmės laipteliai; 8b kl. etikos pamokoje įsivertinus kaupiami darbai pažangos voke.

Vertintojai, išanalizavę ir apibendrinę (N=56) stebėtas veiklas teigia, jog nuoseklus mokyklos susitelkimas atidžiai stebėti mokinio pažangą pamokoje, išmokyti mokinį įsivertinti savo išmokimą pačiam, sudarytų sąlygas gilesniam mokymuisi bei mokyklos ugdymo kokybės tvarumui.  |
| *Stiprieji mokyklos veiklos aspektai*  | Kryptinga mokyklos tinklaveika kuria prasmingus socialinius ryšius, padeda sėkmingai įgyvendinti Mokyklos veiklos tobulinimo plano kiekybinius ir kokybinius rodiklius. |
| *Tobulintini mokyklos veiklos aspektai*  | Vertinimo strategijų ir būdų taikymas ir įvairovė pamokoje. |

**4.3. Kaip mokyklos nusimatyti veiklos vertinimo rodikliai, jų aiškumas padeda įsivertinti veiklos pokytį ir stebėti poveikį mokyklos pažangai?**

**4.3.1. Mokyklos nusimatyti veiklos vertinimo rodikliai**

Mokykla, nusimatydama MVTP kiekybinius ir kokybinius veiklos vertinimo rodiklius, rėmėsi mokyklos socialiniu kontekstu, mokymosi pažangos ir pasiekimų lyginamosiomis analizėmis, progimnazijos veiklos plačiojo įsivertinimo duomenimis. Pasirinkti kiekybiniai ir kokybiniai rodikliai pamatuojami, aiškūs, sudaro galimybę paveikiai stebėti kiekvieno mokinio pažangos ir pasiekimų pokyčius. Mokyklos tobulinamas veiklos kokybės įsivertinimas, laikantis konkrečios metodikos, padės tinkamai įsigilinti į numatyto teminio vertinimo rodiklius ir teikti racionalius pasiūlymus Metodinei tarybai, visiems mokytojams, lanksčiai stebint pokyčių pažangą.

**4.3.2. Mokyklos nusimatytų veiklos vertinimo rodiklių turinio ir jų naudojimo vertinimas**

|  |  |
| --- | --- |
| **Rodiklis, vertinimo lygis** | **Vertinimo pagrindimas** |
| 3.1.Perspektyva ir bendruomenės susitarimai, 3 lygis | Veiklos aspektas „Sprendimų pagrįstumas“ yra vidutiniškas ir tai tobulintina progimnazijos veikla:* mokyklos veiklos įsivertinimo metodikoje (2016 m., atnaujinta 2022 m., p.21), nurodyta, jog naudojamasi [www.iqesonline.lt](http://www.iqesonline.lt) sistema (ji nuo 2021 m. sustabdyta). Metodikoje numatyti įvairūs vertinimo būdai (platusis, teminis, probleminis), o analizuojant mokyklos veiklos dokumentus stebėtas 2021–2022 m. m. plačiojo įsivertinimo rezultatų panaudojimas kuriant 2022–2026 m. m. Strateginį planą bei 2022–2023 m. m. plačiojo įsivertinimo duomenys panaudoti rengiant 2023 m. Veiklos planą; giluminio vertinimo būdo rezultatų panaudojimas nestebėtas; pokalbyje su Įsivertinimo grupe (ji atnaujinta nuo 2022–2023 m. m. ) paaiškėjo, kad 2021–2022 m. m. neblogai atliktas „Ugdymosi“ teminis įsivertinimas. Analizuojant įsivertinimo dokumentus pastebėta, kad atliekant 2021–2022 m. teminį veiklos įvertinimą remtasi [www.iqesonline.lt](http://www.iqesonline.lt) klausimynu bei savo sukurta versija, iš dalies naudotasi VKĮM, tačiau įsivertinimo plano, duomenų šaltinių, iliustracijų bei rekomendacijų tikslinėms grupėms kurta nebuvo. Kitų šaltinių analizės mokyklos įsivertinimo medžiagoje nestebėta;
* pokalbyje su įsivertinimo grupe paaiškėjo, kad nuo 2023 m., kai šiai veiklai vadovauja direktoriaus pavaduotoja ugdymui, darbo grupė sustiprinta naujais žmonėmis, atliktas 2022–2023 m. m. platusis įsivertinimas, įtraukti į anketavimą MVTP klausimai;

Vertintojai pastebi, kad tinkamai organizuojamas mokyklos veiklos įsivertinimas naudojant įvairius darbo grupėje patvirtintus šaltinius, remiantis nuoseklia metodika ir numatant rekomendacijas tikslinėms grupėms, siekiant pasidalinti veiklomis ir atsakomybe, sudarytų geresnes sąlygas progimnazijai gerinti ugdymo kokybę.Aspektas „Tobulinimo kultūra“ vertinamas gerai. Mokykla lanksčiai siekia pažangos įvairiose mokyklos veiklos srityse bei stebi jų pokyčius metodinių grupių pasitarimuose, Metodinėje taryboje, VGK:* pokalbyje su KK projekto veiklos grupe išryškėjo progimnazijos administracijos, mokytojų paveikus nuolatinio tobulėjimo poreikis, siekiant išmokti naujų dalykų ar gilintis į naują situaciją, susijusią su MVTP. Vertintojai pažymi aktyvų mokytojų mokymąsi nuo KK projekto pradžios: (*žr. rodiklių3.7.“Kompetencija“ ir 3.8. „Nuolatinis profesinis tobulėjimas“ aprašymą);*
* metodinių grupių atstovų teigimu, metodinėse grupėse, VGK buvo aptariami ir analizuojami mokinių tikslinių grupių rezultatai, stengiantis kiekvienam mokyklos mokiniui sudaryti tinkamas galimybes siekti išsilavinimo (į mokyklą priimami visi norintys mokiniai, mokykla turi išlyginamąją klasę užsieniečiams vaikams, didelį skaičių (78) SUP turinčių mokinių) pagal mokinių galias;
* paveikus MVTP vykdymas (naujos erdvės, šiuolaikiškos mokymosi priemonės, konsultacijos, patyriminio ugdymo projektai) vertintojų buvo stebėtas visos išorinio vertinimo savaitės metu: į KK projekto veiklas paveikiai įtraukta visa mokyklos bendruomenė – vertintojai stebėjo mokinių tėvų aktyvumą *(žr. 3.5.rodiklio „Bendradarbiavimas su tėvais“ aprašymą*), kūrybingą mokinių savivaldą (*žr. 3.3.rodiklio „Mokyklos savivalda“ aprašymą*), atvirą pokyčiams mokytojų bendruomenę;
* vertintojai pažymi nuoseklų mokyklos MVTP numatytų veiklų, susijusių su skaitymo gebėjimų ugdymu, įgyvendinimą: suaktyvinus bendruomenę, padidėjo bibliotekoje skaitančių mokinių (planuota iki 2023 m. padidinti 10 proc., 2022 m. padidėjo 2 proc.); į Visos dienos mokyklos dienotvarkę įtrauktas pusvalandžio skaitymas (vertintojų protokoluotose 2 VDM veiklose stebėti paveikūs mokinių skaitymo įgūdžiai); potencialiai skatinamas mokinių kūrybiškumas dalyvaujant skaitymo projektuose;

Apibendrinę surinktus duomenis vertintojai teigia, jog progimnazijoje paveikiai siekiama įsigilinti į vykdomus kaitos procesus ir stebėti jų pokyčius, įtraukiant mokyklos savivaldos grupes, aktyvinant visą bendruomenę.  |
| 1.1 Mokyklos pasiekimai ir pažanga, 3 lygis | Aspektas „Atskaitomybė“ vertinama gerai. Mokykla atsakingai pateikia reikalingą informaciją apie mokinių ir mokyklos pasiekimus įvairioms interesų grupėms:* savivaldybė patvirtino 2022–2026 m. progimnazijos darbo grupės rengtą ir Mokyklos tarybos patvirtintą strateginį planą, kurio strateginiai tikslai (ugdymo(si) proceso kokybės gerinimas; saugus, sėkmingas ir sveikas vaikas; kultūringa ir atvira kaitai mokykla) tiesiogiai susiję su MVTP tikslu (gerinti mokinių mokymosi pasiekimus, kuriant šiuolaikišką ugdymo(si) aplinką) ir uždaviniais. Dokumentas pristatytas mokyklos bendruomenei, yra viešai prieinamas interneto svetainėje. Su bendruomene rengiami ir derinami metų veiklos planai, pateikiama vadovų metinė ataskaita – Mokyklos tarybos atstovai paveikiai vertino administracijos ir Tarybos bendradarbiavimą mokyklos veiklos klausimais;
* progimnazijos mokinių tėvai bei Mokyklos tarybos atstovai susitikime su vertintojais teigė, kad iš mokyklos gauna labai daug konkrečios informacijos, susijusios su jų vaikų ugdymu, kas mėnesį pateikiama išsami mokyklos mėnesio veiklų ataskaita. Tėvai gerai vertino pateikiamą informaciją apie MVTP vykdymą, KK projekto lėšas, tarimąsi jas paskirstant;
* informacijos sklaida lanksčiai vyksta įvairiais lygmenimis: Metodinės tarybos, įvairių darbo grupių posėdžiuose, klasių seniūnų susirinkimuose MA pasitarimuose, tėvų komitetų posėdžiuose, Tėvų dienose. Pradėti trišaliai pokalbiai (vaikai–tėvai–klasės auklėtojas). Mokinių atstovybės nariai bei klasių seniūnai džiaugėsi galimybe „jausti mokyklos pulsą“, patys prisidėdami prie jiems svarbių klausimų sprendimo.

Progimnazija potencialiai išnaudoja įvairias galimybes, atsiskaitydama apie mokyklos pažangą ir pasiekimus.  |
| 3.3.Mokyklos savivalda, 3 lygis | Aspektai „Skaidrumas ir atvirumas“ bei „Sprendimų pagrįstumas ir veiksmingumas“ vertinami gerai. Progimnazijos savivaldos grupių ( Metodinės, Mokytojų, Mokyklos tarybų, klasių tėvų komitetų, Mokinių atstovybės) nariai gerai vertino savo galimybes dalyvauti demokratiniame mokyklos valdyme ir atstovauti visiems progimnazijos bendruomenės nariams:* visos savivaldos grupės pokalbiuose su vertintojais pasakojo apie dalyvavimą KK projekto kūrime; išskirtina aktyviausia ir veikliausia savivaldos grupė – Metodinė taryba, metodinės grupės, kurios, kartu su administracija, yra ir idėjų generatorės ir vykdytojos. Metodinė taryba MVTP pateikė tinkamų pasiūlymų, kurie buvo įgyvendinti. Progimnazijos administracija gerai vertina metodinių grupių iniciatyvas, dalyvavimą svarbių sprendimų priėmime;
* direktorės veiklos ataskaitoje už 2022 m. gerai vertinami Mokinių atstovybės renginiai, mokiniai atsakingai vertina savo pareigas savivaldoje („principas – tarnauti mokyklai, mokiniams, padėti, kurti gėrį“), teikia siūlymus per savo kuratorę ir būna išgirsti. Mokinių teigimu, atsiradusios naujovės keičia mokymosi galimybes ir skatina bendravimą tarpusavyje;
* Tarybos atstovai, tėvai, dalyvauja mokyklos gyvenime, teikia siūlymus diskusijoms, aktyviai prisidėjo kuriant Bendruomenės šventę, karjeros dienas, svarsto MVTP vykdymą (*žr. rodiklio 3.5 „Bendradarbiavimas su tėvais“ aprašymą*). Progimnazijos taryba kartu su Mokinių atstovybe inicijavo uniformos modelio keitimą – drauge aktyviai dalyvavo darbo grupėse, diskusijose pasirenkant uniformos modelį.

Mokyklos savivaldos grupės nuosekliai dalyvauja kuriant atsinaujinusį mokyklos ir bendruomenės ryšį, teikia apmąstytus sprendimus, kuriančius mokyklos gyvenimą.  |
| *Stiprieji mokyklos veiklos aspektai*  |  |
| *Tobulintini mokyklos veiklos aspektai*  | Veiklos įsivertinimas, naudojant įvairius darbo grupėje patvirtintus šaltinius, remiantis nuoseklia metodika, numatant rekomendacijas tikslinėms grupėms. |

**4.4. Kaip užtikrinamas veiklų, lemiančių mokinių pažangą ir pasiekimus, tvarumas?**

**4.4.1. Veiklų, lemiančių mokyklos mokinių pažangą ir pasiekimus, tvarumas**

Progimnazijos bendruomenė dalyvavimą projekte ,,Kokybės krepšelis“ vertina kaip galimybę tobulinti mokyklos veiklą ir gerinti mokinių mokymosi pasiekimus. Pokalbiuose su progimnazijos bendruomenės nariais apie Mokyklos tobulinimo plano veiklų tęstinumą išaiškėjo projekto veiklų, lemiančių mokinių pasiekimus ir pažangą, tvarumas: kvalifikacijos tobulinimas, sustiprintos ar naujai įgytos mokytojų ir mokinių kompetencijos, ugdymo(si) proceso modernizavimas, integralaus ir patyriminio ugdymo(si) organizavimas. Remdamiesi surinktais duomenimis, vertintojai teigia, kad mokytojų pozityvus profesionalumas, lyderystė mokymuisi, padeda užtikrinti projekto „Kokybės krepšelis“ MVTP priemonių mokinių mokymosi pasiekimams gerinti veiksmingumą.

**4.4.2. Veiklų, lemiančių mokyklos mokinių pažangą ir pasiekimus, tvarumo vertinimas**

|  |  |
| --- | --- |
| **Rodiklis, vertinimo lygis** | **Vertinimo pagrindimas** |
| 3.4 Veikimas kartu, 3 lygis | Bendradarbiavimo kultūra ir kolegialus mokymasis vertinamas gerai:* mokyklos pateiktoje informacijoje teigiama, jog ... *mokykloje vyrauja nuoširdi ir pagarbi atmosfera, geranoriškas požiūris vienas į kitą ...*
* pedagogai pokalbiuose su vertintojais akcentavo, kad santykiai bendruomenėje grindžiami geranoriškumu ir pagalba vieni kitiems, o dėl esminių veiklos aspektų visada susitariama metodinėse grupėse, VGK, mokytojų tarybos posėdžiuose, įvairiose pastoviose ar laikinose darbo grupėse;
* KK projekte tvarumą užtikrina, tai, kad siekiant pokyčio mokykloje mokytojai mokosi drauge ir vieni iš kitų lankydamiesi pamokose (kolega–kolegai);
* siekiant prasmingo kolegialaus mokytojų mokymosi, sukurtas ugdomosios veiklos stebėsenos aprašas, nuo 2022 metų rugsėjo mėnesio stebėta 107 kolega–kolegai pamokos. Mokykloje priimti susitarimai dėl pamokos stebėjimo protokolo –fiksavimo ir aptarimo forma. KK projekto tvarumas bus užtikrintas, nes MVTP veiklos, jų tęstinumas numatomos mokyklos dokumentuose;
* pokyčio veiklų įgyvendinimas įtrauktas į švietimo įstaigos vadovų metines užduotis. Direktorės 2023 metų veiklos užduotyse, rezultato vertinimo rodikliuose numatyta *kolegialus pamokų stebėjimas (stebėta ir aptarta 40 pamokų), mokytojas veda bent vieną mokymosi „be sienų pamoką“, kiekvienai klasei organizuotos 4–5 edukacinės veiklos už mokyklos ribų ...*
* analizuojant mokyklos stebėtų pamokų protokolus (kolega–kolegai), pastebėta, kad mokytojams vertinant stebėtą kolegų pamoką trūko nuostatos įvertinti stebėtos pamokos atitiktį šiuolaikinės pamokos organizavimo paradigmai.

Bendradarbiaujant, numatant pokyčio veiklas mokyklos dokumentuose ir kolegialiai mokantis, aplankant kolegos pamokas, pedagogai užtikrina projekto „Kokybės krepšelis“ pokyčio tvarumą. |
| 3.7. Kompetencija, 3 lygis | Pozityvus profesionalumas vertinamas gerai: * dokumentų analizė rodo, kad progimnazijoje dirba aukštos kvalifikacijos pedagogai. Mokytojai išmano savo ugdymo sritį, mokomus dalykus, pripažįsta mokinių ugdymosi poreikių įvairovę. Stebėtų pamokų protokolų analizė rodo aukštą pamokų vertinimo vidurkį: mokytojų ekspertų – 3,65, mokytojų metodininkų – 2,91, vyresniųjų mokytojų – 2,53 (bendras stebėtų pamokų vertinimo vidurkis – 3,10);
* 48,2 proc. įvardintų stipriųjų aspektų buvo iš rodiklio „Ugdymo(si) organizavimas“raktinių žodžių; išorinio vertinimo metu daugelis mokytojų geranoriškai priėmė vertintojų išsakytas rekomendacijas dėl pamokos tobulinimo. Tai patvirtina progimnazijos mokytojų siekį dirbti kuo geriau siekiant ugdymo(si) kokybės;
* pamokų protokolų analizė rodo, kad 18 (32,1 proc.) pamokų mokytojai bandė dirbti arba dirbo šiuolaikiškai. Vizito metu vertintojai stebėjo integruotą, patyriminį mokymą(si) kitose erdvėse (skaityklėlėje, lauko klasėje), sudarė sąlygas giliam mokymuisi, organizuodami mokymąsi atsižvelgė į mokinių galimybes;
* mokytojai domisi ir seka naujoves; projekto „Kokybės krepšelis“ lėšomis daugelis jų dalyvavo kvalifikacijos tobulinimo seminaruose skaitymo gebėjimų ugdymo, kritinio mąstymo, teksto suvokimo strategijų taikymo temomis. Pamokų protokolų analizė atskleidė, kad daugelis mokytojų įgytas žinias paveikiai taikė pamokose;
* kaip stiprusis pamokos aspektas „Pozityvus profesionalumas“ išskirtas 7 (12,5 proc.) pamokų; ypač šiuo aspektu planuojant ir įgyvendinant skirtingus pamokos aspektus išsiskyrė 1a kl., 1b kl., 3b kl., 7a kl. lietuvių k. ir literatūros, 1a kl., 1c kl. informacinių technologijų pamokos.

Apibendrinant pateiktus duomenis, vertintojai daro išvadą, kad mokytojų kompetencija potenciali. Siekdami į ugdymo procesą įtraukti kiekvieną mokinį, mokytojai stiprina profesinius, personalizuoto, įtraukiojo ugdymo gebėjimus, taiko integralaus ir patyriminio ugdymo organizavimą. Tikėtina, kad pozityvus mokytojų profesionalumas, jų nuostatos ir siekis dirbti šiuolaikiškai padės siekti ugdymo(si) kokybės ir užtikrins mokinių pažangos ir pasiekimų tvarumą. |
| 3.2. Lyderystė, 3 lygis | Pasidalyta lyderystė lanksti. Progimnazijos bendruomenės nariams suteikiama laisvė rodyti iniciatyvą, prisiimti atsakomybę už iniciatyvas, sprendimus ir jų įgyvendinimą:* progimnazijoje potencialiai skatinama mokinių lyderystė organizuojant Mokinių atstovybės veiklą. Pokalbyje dalyvavę 28 mokiniai (Mokinių atstovybės nariai, klasių seniūnai, Mokyklos tarybos nariai) teigė, kad rengiant progimnazijos veiklos tobulinimo planą, buvo klausiama jų nuomonės, jie teikė savo pasiūlymus dėl veiklų. Daugelis pokalbyje dalyvavusių mokinių sakė, kad jie gali tartis su administracija, todėl „dalyvauti Mokinių atstovybės veikloje – rimtas darbas, pirmiausia pakviečia aktyviausius, juos stebi, o paskui priima arba ne“;
* pokalbiuose dalyvavę Metodinės tarybos, VGK nariai teigė, kad rengiant MVTP, galėjo teikti pasiūlymus dėl veiklų turinio, formų, ugdymo(si) aplinkų kūrimo; įgyvendinant projekto „Kokybės krepšelis“ uždavinius ir veiklas sprendimai priimami bendrai susitarus komandose;
* pokalbyje mokinių tėvai džiaugėsi, jog progimnazijos vadovai ir pedagogai atsižvelgia į jų pasiūlymus, noriai bendrauja ir bendradarbiauja, skatina aktyviau veikti patiems.

Apibendrinant pateiktą informaciją vertintojai teigia, kad daugelis progimnazijos narių tinkamai skatinami ugdytis pasidalytos lyderystės gebėjimus. Lyderystė mokymuisi veiksminga. Lyderių veikla kryptingai telkia mokyklos bendruomenę pokyčiams, inovacijoms ugdymo srityje:* progimnazijos direktorės ir pavaduotojų ugdymui teigimu, MVTP numatytas veiklas – šiuolaikiškos motyvuojančios aplinkos, mokytojų sukurtų skaitmeninių užduočių bazės kūrimą – inicijavo progimnazijos pedagogai lyderiai. Progimnazijos bendruomenės telkimą pokyčiams inovacijų srityje paskatino jų veikla: dalyvavimas technologinės kūrybos ir informatikos mokymo programoje „Vedliai“ pradinių klasių ir informatikos (5–8 kl.) mokytojams, skaitmeninės aplinkos Ema užduočių, skaitmeninio įtraukiojo ugdymo priemonių kūrimas;
* progimnazijos vadovai vykdo metinius pokalbius, stebi, analizuoja ugdymo(si) procesą ir mokinių pasiekimus, inicijuoja mokytojų refleksijas, priima sprendimus mokinių pasiekimų gerinimui;
* iš progimnazijos dokumentų analizės paaiškėjo, kad vienas iš kvalifikacijos tobulinimo prioritetų 2023–2025 m. - lyderystės ugdymui ir mokymuisi kompetencijų tobulinimas.

Apibendrinant pateiktus duomenis, vertintojai daro išvadą, kad pedagogų lyderystė mokymuisi užtikrina progimnazijos pokyčių tvarumą ir yra stiprusis veiklos aspektas.Įsipareigojimas susitarimams tinkamas. Vertinimo metu surinkta informacija rodo, kad progimnazijos vadovai imasi tiesioginių veiksmų strategijai, veiklos programoms ir projekto „Kokybės krepšelis“ veikloms įgyvendinti, demonstruoja sutartas mokyklos vertybes:* daugelis projekto „Kokybės krepšelis“ progimnazijos veiklos tobulinimo plane numatytų veiklų įgyvendintos, pokyčiai yra potencialūs. Bendruomenės nariai ypač džiaugėsi informacinių technologijų kabinetu (221 kab.), jaukios ir modernios skaityklėlės įrengimu, skaitymo projektais, pagerėjusiais NMPP rezultatais, integralaus ir patyriminio ugdymo organizavimu;
* įgyvendinant projekto „Kokybės krepšelis“ veiklos tobulinimo planą progimnazijos vadovai yra įsipareigoję bendruomenei. Tai rodo veiklos tobulinimo plano patikslinimas, organizuojami informaciniai mokytojų ir švietimo pagalbos specialistų susirinkimai;
* išanalizavus progimnazijos mėnesio veiklos planus ir apžvalgas, vertintojai teigia, kad progimnazijos vadovai geba sutelkti bendruomenę strateginiams tikslams, veiklos planams įgyvendinti, bendruomenė įpratusi dirbti komandose, atsakingai laikytis susitarimų, prisiimti atsakomybę siekiant sutartos kokybės ir pažangos visose veiklos srityse;
* progimnazijos direktorė ir pavaduotojai ugdymui asmeniniu pavyzdžiu demonstruoja sutartas vertybes, skatina bendrystę ir pasitikėjimą. Pokalbyje veiklos įsivertinimo grupės nariai, džiaugėsi „geranoriška administracija, kuri padeda ir supranta, gali kreiptis ne tik kaip į vadovą, bet kaip į kolegą“.

Apibendrinant pateiktus duomenis, vertintojai daro išvadą, kad progimnazijos vadovų įsipareigojimas susitarimams potencialus. |
| *Stiprieji mokyklos veiklos aspektai*  | Pedagogų lyderystė mokymuisi užtikrina progimnazijos pokyčių tvarumą.Veiksmingas mokytojų ir tėvų bendradarbiavimas padeda vaikams augti. |
| *Tobulintini mokyklos veiklos aspektai*  |  |

1. **REKOMENDACIJOS DĖL MOKYKLOS PAŽANGOS KRYPTINGUMO IR VEIKLOS TVARUMO UŽTIKRINIMO**

1. Progimnazijai stebint MVTP veiklų, pasirinktų veiklos tobulinimo priemonių ir būdų įgyvendinimo nuoseklumą ir tinkamumą mokinių ugdymosi pasiekimams gerinti, rekomenduojama stiprinti mokinių pasiekimų ir pažangos vertinimą pamokoje, su mokiniais aptariant mokymosi uždavinius, sėkmės kriterijus, gero darbo požymius, išmokyti juos įsivertinti savo pažangą/darbą taip skatinant mokinio atsakomybės už mokymąsi prisiėmimą ir motyvaciją mokytis.

2. Siekiant įsivertinti veiklos pokytį ir stebėti poveikį mokyklos pažangai, rekomenduojama veiklos kokybės įsivertinimą atlikti pagal išsamią metodiką, pasinaudojant įvairiais numatytais vertinimo šaltiniais, susikuriant savo mokyklai aktualų giluminio vertinimo modelį, kuris padėtų bendruomenei atsakyti į iškeltus klausimus, pasiūlyti sprendimą tikslui įgyvendinti.